הערב (ראשון 18:45 שידור ישיר בערוץ הספורט) תארח באיצטדיון טדי בית"ר ירושלים את בני יהודה, למשחק בו שתי הקבוצות חייבות נקודות. בית"ר ירושלים קיבלה הזדמנות מצויינת להצמד שוב למכבי חיפה, לאחר שזו הפסידה בדרבי 0:3 להפועל אתמול. הקבוצה תשחק ללא יוסי אבוקסיס המוצהב, אך ג`ובאני רוסו, שהתאושש מפציעתו, צפוי לפתוח.בני יהודה ומאמנה אלי אוחנה, שמגיע לטדי לראשונה מאז עזב את בית"ר, עולים למשחק כשהם תחת לחץ רב. נצחונה של אשדוד אמש 0:2 על מכבי נתניה, קירב את בני יהודה, עד כדי 2 נקודות מהקו האדום והזהובים חייבים לפחות תיקו הערב. מהרכב בני יהודה יעדר חזי שירזי המורחק.